ಅನಾವರಣವಾಯ್ತು 2022ರ ಮರ್ಸಿಡಿಸ್ಎಎಂಜಿ ಜಿಟಿ 53 4ಡೋರ್ ಕೂಪೆ ಐಷಾರಾಮಿ ಕಾರು ತಯಾರಕ ಕಂಪನಿಯಾದ ಮರ್ಸಿಡಿಸ್ ಬೆಂಝ್ ತನ್ನ ಹೊಸ ಮರ್ಸಿಡಿಸ್ಎಎಂಜಿ ಜಿಟಿ 4ಡೋರ್ ಕೂಪೆ ಫೇಸ್ಲಿಫ್ಟ್ ಮಾದರಿಯನ್ನು ಅನಾವರಣಗೊಳಿಸಿದೆ. ಈ ಹೊಸ ಫೇಸ್ಲಿಫ್ಟ್ ಮಾದರಿಯು ಹೊಸ ವೈಶಿಷ್ಟ್ಯಗಳು ಮತ್ತು ಕೆಲವು ಹೊಸ ಬಣ್ಣಗಳ ಆಯ್ಕೆಯೊಂದಿಗೆ ಬಿಡುಗಡೆಯಾಗಲಿದೆ. ಮರ್ಸಿಡಿಸ್ಎಎಂಜಿ ಜಿಟಿ 4ಡೋರ್ ಕೂಪೆ ಫೇಸ್ಲಿಫ್ಟ್ ಕಾರು ಡ್ರೈವಿಂಗ್ ಅಸಿಸ್ಟ್ ಮತ್ತು ಎಂಬಿಯುಎಕ್ಸ್ ಮಲ್ಟಿಮೀಡಿಯಾ ಸಿಸ್ಟಂ ಸೇರಿದಂತೆ ವೈಡ್ಸ್ಕ್ರೀನ್ ಕಾಕ್ಪಿಟ್ ಅನ್ನು ಸಹ ಹೊಂದಿರುತ್ತದೆ. ಹೊಸ ಫೇಸ್ಲಿಫ್ಟ್ ಮಾದರಿಯಲ್ಲಿ ವಿಶಾಲವಾದ ವ್ಹೀಲ್ ಗಳನ್ನು ಸಹ ನೀಡಲಾಗುತ್ತದೆ. ಇವುಗಳಲ್ಲಿ 20 ಇಂಚಿನ ಲೈಟ್ಅಲಾಯ್ ವ್ಹೀಲ್ ಗಳು ಅಥಾವ 5ಟ್ವಿನ್ ಸ್ಪೋಕ್ ವಿನ್ಯಾಸದಲ್ಲಿ 21 ಇಂಚಿನ ಖೋಟಾ ವ್ಹೀಲ್ ಗಳು ಸೇರಿವೆ. 6ಸಿಲಿಂಡರ್ ಮಾದರಿಗಳಿಗಾಗಿ ಗ್ರಾಹಕರು ಕೆಂಪುಬಣ್ಣದ ಬ್ರೇಕ್ ಕ್ಯಾಲಿಪರ್ಗಳನ್ನು ಸಹ ಸೇರಿಸಬಹುದು. ಈ ಹೊಸ ಮರ್ಸಿಡಿಸ್ಎಎಂಜಿ ಜಿಟಿ 53 4ಡೋರ್ ಕೂಪೆ ಕಾರು ಆಕರ್ಷಕ ಲುಕ್ ಅನ್ನು ಹೊಂದಿದೆ. ಈ ಮರ್ಸಿಡಿಸ್ಎಎಂಜಿ ಜಿಟಿ 4ಡೋರ್ ಕೂಪೆ ಫೇಸ್ಲಿಫ್ಟ್ ಕಾರು ಸ್ಟಾರ್ಲಿಂಗ್ ಬ್ಲೂ ಮೆಟಾಲಿಕ್, ಸ್ಟಾರ್ಲಿಂಗ್ ಬ್ಲೂ ಮ್ಯಾಗ್ನೋ ಮತ್ತು ಕ್ಯಾಶ್ಮೀರ್ ವೈಟ್ ಮ್ಯಾಗ್ನೋ ಎಂಬ ಹೊಸ ಮೂರು ಬಣ್ಣಗಳ ಆಯ್ಜೆಗಳನ್ನು ಒಳಗೊಂಡಿವೆ. 2022ರ ಮರ್ಸಿಡಿಸ್ಎಎಂಜಿ ಜಿಟಿ 4ಡೋರ್ ಕೂಪೆಯಲ್ಲಿನ ಒಂದು ದೊಡ್ಡ ಬದಲಾವಣೆಯೆಂದರೆ, ಹಿಂದಿನ ಜಿಟಿ 4ಡೋರ್ ಮಾದರಿಯಲ್ಲಿ ನಾಲ್ಕು ಜನರ ಬದಲು ಈಗ ಐದು ಜನರಿಗೆ ಅವಕಾಶ ಕಲ್ಪಿಸಲಾಗಿದೆ. ಈ ಹೊಸ ಕಾರಿನಲ್ಲಿ ಸೆಂಟರ್ ಕನ್ಸೋಲ್ ಅನ್ನು ತೆಗೆದುಹಾಕಿದ್ದರಿಂದ ಹೊಸ ಮಾದರಿಯು ಹಿಂಭಾಗದಲ್ಲಿ ಮೂರು ಜನರು ಕೂರಬಹುದಾದ ಬೆಂಚ್ ಸೀಟ್ ನೊಂದಿಗೆ ಬರುತ್ತದೆ. ಇನ್ನು ಈ ಹೊಸ ಕಾರಿನ ಬೆಂಚ್ ಸೀಟ್ ಅನ್ನು ಸಂಪೂರ್ಣವಾಗಿ ಮಡಚಬಹುದಾಗಿದೆ. 2022ರ ಮರ್ಸಿಡಿಸ್ಎಎಂಜಿ ಜಿಟಿ 4ಡೋರ್ ಕೂಪೆಯಲ್ಲಿ ಕ್ಯಾಬಿನ್ ಯಾಚ್ ಬ್ಲೂ ಮತ್ತು ಡೀಪ್ ವೈಟ್ ಸೇರಿದಂತೆ ಹೊಸ ಬಣ್ಣಗಳ ಆಯ್ಕೆಗಳ ಇಂಟಿರಿಯರ್ ಅನ್ನು ಪಡೆಯುತ್ತದೆ. ಇನ್ನು ಈ ಕಾರಿನಲ್ಲಿ ಮೊದಲ ಇ ಪರ್ಫಾರ್ಮನ್ಸ್ ಹೈಬ್ರಿಡ್ಗಳನ್ನು ಪಡೆಯುತ್ತದೆ. 2022ರ ಮರ್ಸಿಡಿಸ್ಎಎಂಜಿ 3 4ಡೋರ್ ಮಾದರಿಯಲ್ಲಿ ಅದೇ3.0ಲೀಟರ್ ಟರ್ಬೋಚಾರ್ಜ್ಡ್ ಇನ್ ಲೈನ್ಸಿಕ್ಸ್ ಎಂಜಿನ್ ಅನ್ನು ಹೊಂದಿದೆ. ಈ ಎಂಜಿನ್ 367 ಬಿಹೆಚ್ಪಿ ಪವರ್ ಅನ್ನು ಉತ್ಪಾದಿಸುವ ಸಾಮರ್ಥ್ಯವನ್ನು ಹೊಂದಿದೆ. ಇನ್ನು ಇದರ ಜಿಟಿ 53 435 ಬಿಹೆಚ್ಪಿ ಪವರ್ ಅನ್ನು ಉತ್ಪಾದಿಸುತ್ತದೆ. ಈ ಎಂಜಿನ್ ಅನ್ನು 9ಸ್ಪೀಡ್ ಆಟೋಮ್ಯಾಟಿಕ್ ಗೇರ್ಬಾಕ್ಸ್ಗೆ ಜೋಡಿಸಲಾಗಿದೆ. ಈ ಹೊಸ ಕಾರನ್ನು ಈ ವರ್ಷದ ಅಂತ್ಯದಲ್ಲಿ ಅಂತರರಾಷ್ಟ್ರೀಯ ಮಾರುಕಟ್ಟೆಯಲ್ಲಿ ಬಿಡುಗಡೆಗೊಳಿಸಬಹುದು. ಇನ್ನು ಭಾರತೀಯ ಮಾರುಕಟ್ಟೆಯಲ್ಲಿ ಬಿಡುಗಡೆಯಾಗುವುದರ ಬಗ್ಗೆ ಯಾವುದೆ ಮಾಹಿತಿಗಳು ಬಹಿರಂಗವಾಗಿಲ್ಲ.